<http://schema.org/articleBody>
"Per copiar coses no cal anar ni a Massachusetts ni a Las Vegas. De la Catalunya francesa, sense anar m\u00E9s lluny, podr\u00EDem copiar-ne el respecte pels arbres. Quan amplien els carrils d&amp;#039;una vella carretera, deixen els pl\u00E0tans centenaris originals i afegeixen un altre carril al costat. A les places dels pobles hi veiem sempre castanyers, til\u00B7lers o plataners imponents. Al camp, entre els cultius, hi veiem bosquets que mantenen la diversitat. A Fran\u00E7a els agraden els arbres. La Revoluci\u00F3 va donar un valor simb\u00F2lic a la plantaci\u00F3 d&amp;#039;arbres a les places, considerats un s\u00EDmbol de les llibertats pol\u00EDtiques, i el costum es va escampar per tot Europa. Per\u00F2 aqu\u00ED va topar amb una cultura pagesa que encara mant\u00E9 la idea perversa que els arbres no serveixen per a res.  Josep Pla ho explicava molt b\u00E9 al seu llibre sobre els pagesos: &amp;quot;Proclamar que un arbre \u00E9s bonic o que est\u00E0 admirablement ben posat en el paisatge \u00E9s una cosa que troben gaireb\u00E9 rid\u00EDcula&amp;quot;. Pla ens explica que el pag\u00E8s nom\u00E9s s&amp;#039;interessa per l&amp;#039;arbre si en pot treure fusta o llenya. I afegeix: &amp;quot;Aix\u00ED, amb el pretext de no respectar res que no tingui utilitat immediata, els pagesos formen una mena de sindicat actiu, obcecat en la destrucci\u00F3 dels arbres&amp;quot;. L&amp;#039;actitud del pag\u00E8s d&amp;#039;abans no est\u00E0 gaire allunyada de la del responsable municipal d&amp;#039;ara que talla els arbres de la carretera de Sants, o que, en tants pobles, arrenca arbres centenaris per fer un aparcament i despr\u00E9s planta quatre pruners escarransits en testos de formig\u00F3.  Potser n&amp;#039;hi ha que pensen que copiar el respecte pels arbres no serveix de res. Per\u00F2 amb aquesta mentalitat \u00E9s dif\u00EDcil que arribem a copiar coses tan dif\u00EDcils com l&amp;#039;aposta pel coneixement que va fer, ja fa temps, Massachusetts. L&amp;#039;arbre de la ci\u00E8ncia, per dir-ho en termes lul\u00B7lians, \u00E9s com un bon castanyer: una inversi\u00F3 que demana temps. Per obtenir un rendiment immediat, s&amp;#039;agafa l&amp;#039;arbre, es talla i es planten hotels i casinos."^^<http://www.w3.org/2001/XMLSchema#string>
<http://www.ara.cat/opinio/arbres-no-serveixen-res_0_680331961.html>